CELEX: 52007XG1221(01)
Language: fi
Date: 2007-05-24
Title: Neuvoston päätelmät annettu 24 päivänä toukokuuta 2007 kulttuuri- ja luovien alojen mahdollisuuksista edistää Lissabonin tavoitteiden saavuttamista

21.12.2007   
            
            
               FI
            
            
               Euroopan unionin virallinen lehti
            
            
               C 311/7
            
         Neuvoston päätelmät annettu 24 päivänä toukokuuta 2007 kulttuuri- ja luovien alojen mahdollisuuksista edistää Lissabonin tavoitteiden saavuttamista
   (2007/C 311/07)
   EUROOPAN UNIONIN NEUVOSTO, joka
   
               1.
            
            
               ottaa huomioon Euroopan yhteisön perustamissopimuksen 151 artiklan;
            
         
               2.
            
            
               ottaa huomioon Lissabonin strategian elvyttämisen Brysselissä 22. ja 23. maaliskuuta 2005 kokoontuneessa Eurooppa-neuvostossa, jossa huomio kohdistettiin talouskasvuun sekä uusien ja parempien työpaikkojen luomiseen, sekä 8. ja 9. maaliskuuta 2007 kokoontuneen Eurooppa-neuvoston päätelmät erityisen huomion kiinnittämisestä pk-yritysten potentiaalin aktivoimiseen myös kulttuuri- ja luovilla aloilla, sillä juuri näistä yrityksistä lähtee kasvu, uusien työpaikkojen luominen ja innovointi (1);
            
         
               3.
            
            
               palauttaa mieleen, että kulttuurilla ja luovuudella on monenlaisia sosiaalisia, poliittisia ja taloudellisia tehtäviä;
            
         
               4.
            
            
               panee merkille, että kulttuuri-ilmaisujen moninaisuuden suojelemista ja edistämistä koskevassa Unescon yleissopimuksessa korostetaan, että kulttuuritoiminnoilla, -hyödykkeillä ja -palveluilla on sekä taloudellinen että kulttuurinen arvo;
            
         
               5.
            
            
               on tietoinen Euroopan kulttuuritaloudesta tehdystä tutkimuksesta, jonka komissio tilasi ja joka esiteltiin yleisölle 14. marraskuuta 2006, ja erityisesti siitä, että tutkimuksessa korostettiin kulttuuri- ja luovan alan suurta merkitystä Lissabonin tavoitteiden saavuttamisessa sekä eurooppalaisen kulttuurin valtavia mahdollisuuksia;
            
         
               6.
            
            
               on vakuuttunut siitä, että kulttuurin ja luovan toiminnan asemaa on vahvistettava Lissabonin toimintasuunnitelmaa kehitettäessä, ottaen huomioon sen, että yhä useammin tunnustetaan kulttuurin keskeinen merkitys Euroopan kehittämishankkeessa, jossa sillä on ainutlaatuinen ja välttämätön rooli;
            
         
               7.
            
            
               on tietoinen siitä, että tätä koskevien toimien on oltava osa laajempaa strategiaa, josta on keskusteltava ja joka on määriteltävä muun muassa komission tulevan kulttuuria koskevan tiedonannon pohjalta; siinä aiotaan määritellä kulttuurin ja luovuuden keskeinen rooli Euroopan kehittämishankkeessa kulttuuria koskevan Euroopan toimintasuunnitelman edistämiseksi;
            
         
               8.
            
            
               on tietoinen siitä, että strategian onnistuminen riippuu vahvasta toimintaohjelmaperustasta; tätä varten voitaisiin toteuttaa ja olisi toteutettava useita kiireellisiä toimia, erityisesti seuraavilla aloilla: näyttöön pohjautuvan poliittisen päätöksenteon edistäminen tietojen keräämisen ja parhaiden käytäntöjen vaihtamisen alalla, koulutuksen ja kulttuurin välisten yhteyksien vahvistaminen sekä pk-yritysten potentiaalin ja olemassa olevien rakenteiden ja ohjelmien hyödyntäminen paremmin;
            
         
               9.
            
            
               vahvistaa aikomuksensa jatkaa jäsenvaltioiden välistä yhteistyötä kulttuurille ja kulttuuritoiminnalle tärkeissä erityiskysymyksissä ja tehdä aikanaan päätöksen uudesta, vuotta 2008 ja sen jälkeistä aikaa koskevasta neuvoston työsuunnitelmasta, ottaen huomioon kyseisestä yhteistyöstä neuvoston vuosien 2002–2007 kulttuurialan työsuunnitelmien (2) nojalla saadut myönteiset tulokset.
            
         PANEE MERKILLE edellä mainitun Euroopan kulttuuritaloutta koskevan tutkimuksen tulokset, joista voidaan päätellä seuraavaa:
   
               —
            
            
               kulttuurinen luovuus ja siihen liittyvät elinkeinoelämän alat edistävät jo suoraan ja merkittävällä tavalla talouskasvua ja työllisyyttä; kulttuurialalla kasvu on ollut suurempaa kuin taloudessa yleensä ja työllisyys lisääntyi enemmän kuin taloudessa yleensä,
            
         
               —
            
            
               kulttuuritoiminnalla ja luovien alojen teollisuudella, kuten kuvataiteilla ja esittävillä taiteilla, kulttuuriperinnöllä, elokuvalla ja videoilla, televisiolla ja radiolla, uudella ja nousevalla medialla, musiikilla, kirjoilla ja lehdillä, muotoilulla, arkkitehtuurilla ja mainonnalla on myös keskeinen rooli innovaatioiden ja teknologian edistämisessä, ja ne ovat kestävän kasvun keskeisiä moottoreita tulevaisuudessa,
            
         
               —
            
            
               erityisesti korkealaatuisen luovan sisällön saatavuus on avaintekijä uusien teknologioiden, erityisesti laajakaistayhteyksien, digitaalisen television ja matkaviestinnän, omaksumisessa,
            
         
               —
            
            
               kulttuurialalla toimivilla itsenäisillä ammatinharjoittajilla, mikroyrityksillä sekä pienillä ja keskisuurilla yrityksillä on jopa ratkaisevampi rooli alan kehityksen eteenpäin viemisessä kuin niillä on muilla aloilla,
            
         
               —
            
            
               läheisistä yhteyksistä erityiseen kulttuuri- ja kieliympäristöön ja voimakkaista alueellisista juurista johtuen tavaroiden ja palvelujen tuotanto kulttuurialalla ei ole helposti siirrettävissä, ja se tarjoaa siten vakaan ja kestävän perustan paikallisille ja alueellisille talouskasvua ja sosiaalista yhteenkuuluvuutta koskeville strategioille.
            
         KOROSTAA, että kulttuuri- ja luovat alat edistävät erityisellä ja monipuolisella tavalla Euroopan globaalia kilpailukykyä ottaen huomioon seuraavaa:
   
               —
            
            
               Euroopan rikas kulttuurielämä lisää sen kaupunkien ja alueiden houkuttelevuutta taloudellisen toiminnan maailmanlaajuisina keskuksina,
            
         
               —
            
            
               Euroopan kulttuurinen rikkaus ja monimuotoisuus sekä kulttuuriperintö tekevät siitä houkuttelevan kohteen eri puolilta maailmaa oleville kulttuurimatkailijoille,
            
         
               —
            
            
               kulttuurisisältö ja luovuus ovat Euroopan maailmanlaajuisen kilpailukyvyn kannalta yhä keskeisemmässä asemassa.
            
         TOTEAA, ETTÄ:
   
               —
            
            
               jäsenvaltioiden ja yhteisön tasolla ei edelleenkään ole luotettavia vertailukelpoisia todisteita, joiden perusteella voitaisiin kunnolla arvioida kulttuuri- ja luovien alojen taloudellista vaikutusta EU:n talouteen, erityisesti poliittisten toimenpiteiden tuloksena,
            
         
               —
            
            
               puuttuu erityiskoulutusta ja neuvontaa, joilla autettaisiin luovan ja kulttuurialan ammattilaisia kehittämään luovasta työstään menestyviä kaupallisia tuotteita ja palveluja,
            
         
               —
            
            
               jos kulttuuri- ja luovaan alaan ei kiinnitetä riittävästi huomiota yhteisön tärkeimpien tukiohjelmien ja aloitteiden täytäntöönpanossa, edistyminen Lissabonin toimintasuunnitelman tavoitteiden saavuttamisessa saattaa vaarantua,
            
         
               —
            
            
               sisämarkkinoilla on edelleen luovien ihmisten ja kulttuuritoiminnan vapaata liikkuvuutta sekä tuotteiden ja palvelujen sähköistä jakelua koskevia esteitä,
            
         
               —
            
            
               kulttuuri- ja luovien alojen pk-yrityksillä on edelleenkin paljon vaikeuksia esimerkiksi rahoituksen saannissa.
            
         PANEE MERKILLE:
   vuoden 2007 alkupuoliskolla aloitetut asiantuntijatason toimet, joiden avulla pyritään arvioimaan tilastot mukaan lukien erityiskysymyksiä, jotka koskevat kulttuuri- ja luovien alojen vaikutusta talouskasvuun ja työllisyyteen ottaen mukaan asianmukaiset ammatilliset toimijat/sidosryhmät.
   KEHOTTAA
   A.   TUTKITTUUN TIETOON POHJAUTUVAN POLIITTISEN PÄÄTÖKSENTEON EDISTÄMISEKSI
   komissiota:
   
               —
            
            
               tehostamaan toimintaansa Euroopan yhteisöjen tilastotoimiston (Eurostat) kulttuuria ja taloudellista kasvua koskevien tilastojen edistämisestä 20 päivänä marraskuuta 1995 annetun neuvoston päätöslauselman (3) jatkotoimena tekemän työn pohjalta,
            
         
               —
            
            
               jatkamaan työtä kulttuuritilastojen alalla määritelmien ja menetelmien osalta ja arvioimaan jo tehtyä työtä tarkoituksena erityisesti saada tietoja vuosiksi 2008–2012 (4) ehdotetun yhteisön tilasto-ohjelman kulttuuriosuuden toteuttamista varten,
            
         
               —
            
            
               toimimaan tarvittaessa yhteistyössä muiden asiaankuuluvien kansainvälisten instituutioiden kanssa,
            
         jäsenvaltioita:
   
               —
            
            
               antamaan täyden tukensa tietojen keräämiselle, erityisesti käyttämällä tehokkaasti hyväksi tiedonkeruumenetelmiä tai tarvittaessa luomalla niitä, kuitenkin välttäen lisäämästä yritysten ja järjestöjen hallinnollisia rasitteita,
            
         
               —
            
            
               tekemään tarvittaessa tapaus- ja vaikutustutkimuksia,
            
         jäsenvaltioita ja komissiota:
   
               —
            
            
               päättämään myös seuraavista painopistealueista ja yksilöimään uusia tiedonkeruualoja, jotta kulttuuri- ja luovien alojen teollisuuden vaikutusta Lissabonin toimintasuunnitelmaan voidaan mitata,
            
         
               —
            
            
               edistämään parhaiden käytäntöjen vaihtamista kulttuuri- ja luovien alojen talouden alalla ja varmistamaan sen.
            
         B.   KOULUTUKSEN SEKÄ KULTTUURI- JA LUOVIEN ALOJEN VÄLISTEN YHTEYKSIEN VAHVISTAMISEKSI
   jäsenvaltioita:
   
               —
            
            
               arvioimaan, onko kulttuuria ja kulttuuriperintöä koskevissa opinnoissa ja koulutusohjelmissa otettu liikkeenjohdolliset näkökohdat riittävästi huomioon, ja edistämään erityisesti kulttuuri- ja luovan alan teollisuuden ammattilaisille räätälöidyn liikkeenjohdollisen, liiketaloudellisen ja yrittäjäkoulutuksen saatavuutta, sekä vahvistamaan kulttuuriulottuvuutta taloustieteiden ja kauppatieteiden opinnoissa,
            
         jäsenvaltioita ja komissiota:
   
               —
            
            
               edistämään yhteyksiä ja yhteistyötä luovan alan ja liike-elämän välillä, jotta jälkimmäisen tietoisuus kulttuuri- ja luovan alan mahdollisuuksista lisääntyisi,
            
         
               —
            
            
               edistämään kulttuurin ja koulutuksen yhteisvaikutuksia luovien taitojen kehittämiseksi.
            
         C.   KULTTUURI- JA LUOVIEN ALOJEN PIENTEN JA KESKISUURTEN YRITYSTEN MAHDOLLISUUKSIEN HYÖDYNTÄMINEN PARHAALLA MAHDOLLISELLA TAVALLA
   jäsenvaltioita ja komissiota:
   
               —
            
            
               vauhdittamaan toimia, joilla pyritään parhaalla mahdollisella tavalla hyödyntämään kulttuuri- ja luovien alojen pk-yritysten taloudellinen potentiaali, edistäen yritysten yhteistyötä ja verkostojen kehittämistä,
            
         
               —
            
            
               helpottamaan pk-yritysten rahoituksensaantia,
            
         
               —
            
            
               vahvistamaan kulttuurihyödykkeiden ja -palveluiden tasapainoista, vastavuoroista vaihtoa kolmansien maiden kanssa kulttuurin moninaisuuden edistämiseksi ja kulttuurien välisen vuoropuhelun lisäämiseksi,
            
         
               —
            
            
               tehostamaan teollis- ja tekijänoikeuksien suojaa ja väärennösten ja tuotepiratismin torjuntaa kulttuuri- ja luovilla aloilla.
            
         D.   OLEMASSA OLEVIEN RAKENTEIDEN, OHJELMIEN JA ALOITTEIDEN HYÖDYNTÄMISEKSI PAREMMIN
   komissiota:
   
               —
            
            
               tehostamaan kulttuuri- ja luovan alan teollisuutta koskevien toimien koordinointia, koska niitä toteutetaan EU:n eri toimintapolitiikan aloilla, jotta niiden vaikutus Lissabonin toimintasuunnitelmaan voidaan hyödyntää mahdollisimman tehokkaasti ja varmistaa kulttuuri- ja luovien alojen huomioiminen kokonaisuudessaan,
            
         
               —
            
            
               korostamaan kulttuuri- ja luovia aloja muiden yhteisön ohjelmien ja aloitteiden yhteydessä,
            
         
               —
            
            
               arvioimaan paremmin, miten yhteisön eri ohjelmat ja aloitteet vaikuttavat kulttuuri- ja luoviin aloihin,
            
         jäsenvaltioita ja komissiota:
   
               —
            
            
               hyödyntämään koheesiorahastoa ja rakennerahastoja tehokkaammin kulttuuri- ja luovien alojen pk-yritysten tuen optimoimiseksi.
            
         
      (1)  Asiak. 7224/07, s. 4.
   
      (2)  Kulttuurialan eurooppalaista yhteistyötä koskevasta uudesta työsuunnitelmasta 25 päivänä kesäkuuta 2002 annettu neuvoston päätöslauselma sekä kulttuurialan työsuunnitelmasta kaudelle 2005–2006 (jota on pidennetty vuoden 2007 loppuun) 16 päivänä marraskuuta 2004 annetut neuvoston päätelmät.
   
      (3)  EYVL C 327, 7.12.1995, s. 1.
   
      (4)  Euroopan parlamentin ja neuvoston päätös yhteisön tilastoohjelmasta vuosiksi 2008–2012, asiak. 15536/06.